જયપુર

જયપુર ભારત દેશના પશ્ચિમ ભાગમાં આવેલા રાજસ્થાન રાજ્યનું એક નગર છે. જયપુરમાં જયપુર જિલ્લાનું મુખ્યાલય  તેમ જ રાજસ્થાન રાજ્યનું પાટનગર છે. જયપુર એ  પિંક  સીટી તરીકે પ્રખ્યાત છે. જયપુર રાજસ્થાન રાજ્યનું સૌથી મોટું શહેર છે. આ શહેરની સ્થાપના આમેરના રાજા સવાઈ જય સિંહ (દ્વિતિય)એ ૧૮ નવેમ્બેર ૧૭૨૭ના દિવસે કરી હતી. 

જયપુર શહેર તેમાં આવેલી ગુલાબી પત્થરની બનેલી ઐતિહાસિક ઇમારતો અને અન્ય મકાનોના બાહ્ય રંગને કારણે ગુલાબી નગરી તરીકે ઓળખાય છે. આ ઉપરાંત લોકવાયકાઓમાં અન્ય કારણો પણ આપવામાં આવે છે જેનો કોઈ તાર્કિક કે દસ્તાવેજી પુરાવો મળતો નથી. જયપુર વસ્તીની દૃષ્ટિએ ભારતનું દસમા ક્રમનું મોટું શહેર છે જે અમદાવાદથી ૬૬૦ કિ.મી. અને રાજધાની દિલ્હીથી ૨૬૮ કિ.મી.નાં અંતરે આવેલું છે. જયપુર શહેરને યુનેસ્કોએ ૬ જુલાઇ ૨૦૧૯ના રોજ વિશ્વધરોહર શહેર ઘોષિત કર્યું હતું.

સંદર્ભો

શ્રેણી:રાજસ્થાન